युवा कार्यक्रम एवं खेल मंत्रालय
खेलो इंडिया जांस्कर शीतकालीन खेल और युवा महोत्सव 2021 संपन्न
जांस्कर में हुए महोत्सव के विभिन्न आयोजनों में करीब 700 लोगों ने भाग लिया
केंद्र शासित प्रदेश लद्दाख की जांस्कर घाटी में 13 दिवसीय खेलो इंडिया जांस्कर शीतकालीन खेल और युवा महोत्सव का समापन हुआ। खेल और युवा मामलों के विभाग द्वारा इस तरह के महोत्सव का पहली बार आयोजन किया गया। खेलो इंडिया के तहत हुए इस महोत्सव का आयोजन लद्दाख पर्यटन विभाग की साझेदारी में हुए।
महोत्सव का आयोजन साहसिक पर्यटन  और खेल में संभावनाओं को तलाशने के लिए किया गया था । जिसका उद्देश्य लद्दाख में एडवेंचर टूरिज्म को बढ़ावा मिले और राज्य में अर्थव्यवस्था के लिए एक नया अवसर खुल सके। यह लद्दाख में शीतकालीन पर्यटन को बढ़ावा देने के लिए आयोजित होने वाला अब तक का सबसे बड़ा आयोजन है। 13 दिन तक चला यह महोत्सव 18 जनवरी से शुरू होकर 30 जनवरी 2021 को खत्म हुआ। इस मौके पर लद्दाख के सांसद श्री जाम्यांग त्सेरिंग नामग्याल मुख्य अतिथि थे, जबकि चा क्षेत्र के पार्षद स्टैनजिन लकपा सम्मानीय अतिथि थे।
महोत्सव में खेल सचिव रविन्द्र कुमार, शासित प्रगेश लद्दाख के पर्यटन निदेश कुन्जेस एंजो, पद्मश्री से सम्मानिक सुलतरिम चोंजोर, लद्दाख बुद्धिस्ट एसोसिएशन, जस्कर गोंपा एसोसिएशन, जस्कर मुस्लिम एसोसिएशन, एलएएसए केंद्रशासित प्रदेश शाखा, मुस्लिम युवा शाखा और महिला एसोसिएशन जस्कर के अध्यक्ष, केंद्रशासित प्रदेश के ओएसडी और अंडर सेक्रेटरी, सेना और जीआरईएफ के अधिकारी और अन्य उप-मंडल अधिकारी विशिष्ट अतिथि के रूप में उपस्थित थे।
इस अवसर पर लद्दाख के सांसद श्री जाम्यांग त्सेरिंग नामग्याल ने कहा कि यह आयोजन लद्दाख में शीतकालीन खेलों और पर्यटन को बढ़ावा देने की दिशा में एक बड़ी उपलब्धि है। उन्होंने कहा कि अब तक पर्यटक केवल धार्मिक स्थलों और अन्य स्थलों पर ही आते रहे हैं, लेकिन इस आयोजन से आर्थिक गतिविधियों और पर्यटन के विस्तार का परिदृश्य ही बदल जाएगा।
श्री नामग्याल ने इस आयोजन को सफल बनाने में केंद्र शासित प्रदेश प्रशासन और अन्य संबंधित विभागों द्वारा किए गए प्रयासों और उसे सफल बनाने की सराहना की। उन्होंने कहा कि आगामी वर्षों में यह आयोजन करीब 70 दिनों तक लंबे समय तक चलेगा, जिसमें चदर ट्रेक पर ट्रैकिंग भी शामिल होगी।
कार्यक्रम के दौरान खेल सचिव रविन्द्र कुमार ने अपने संबोधन में युवा मामलों और खेल राज्य मंत्री श्री किरेन रिजिजू, लद्दाख सांसद जाम्यांग त्सेरिंग नामग्याल, युवा और खेल विभाग, लद्दाख, पर्यटन विभाग केंद्र शासित प्रदेश लद्दाख, और संबंधित एजेंसियों और व्यक्तियों के अलावा इस आयोजन को सफल बनाने में उनके प्रयासों और जांस्कर के लोगों की सराहना की है।
कुमार ने कहा “खेल मंत्रालय की ओर से मैं आपको विश्वास दिलाता हूं कि यह कार्यक्रम अगले वर्ष इससे भी ज्यादा कुशलता और अधिक प्रभावी तरह के साथ आयोजित किया जाएगा। भारत सरकार इस दिशा में जरूरी आधारभूत संरचनाएं विकसित करने, उपकरण खरीद और जरूरी सहयोग प्रदान करेगी।
इस अवसर पर बोलते हुए, केंद्रशासित प्रदेश लद्दाख के पर्यटन विभाग के निदेश कुन्जेस एंगमो ने कहा कि जस्कर में शीतकालीन पर्यटन और रोमांच की अपार संभावनाएं हैं, जिसके लिए पर्यटन विभाग लद्दाख आवश्यक आवश्यकताओं को विकसित करने का प्रयास करेगा।
इस बार शीत महोत्सव ने आइस हॉकी, स्नो स्कीइंग, यल्क और घुड़सवारी, बर्फ पर चढ़ने और तीरंदाजी जैसी खेल गतिविधियों की मेजबानी की है। इसके अलावा सामाजिक और सांस्कृतिक महत्व के आयोजन जैसे बर्फ की मूर्ति बनाना, भोजन उत्सव, योग और ध्यान भी हिस्सा बने ।
इस मौके पर खिलाड़ियों, प्रशिक्षकों, आयोजकों और अन्य प्रतिभागियों को प्रशंसा प्रमाणपत्र वितरित किए गए। इस अवसर पर विभिन्न टीमें, जांस्कर छात्र संघ और अन्य सांस्कृतिक दलों ने रंगारंग लोक गीत और नृत्य प्रस्तुत किए। आयोजन में जांस्कर के विभिन्न हिस्सों के लगभग 700 लोगों ने भाग लिया।
मुख्य रूप से, केंद्रीय खेल मंत्रालय ने लद्दाख के सभी क्षेत्रों में खेल सुविधाएं प्रदान करने की योजना बनाई है। इसका उद्देश्य लद्दाख को आइस हॉकी के लिए एक केंद्र के रूप में बढ़ावा देना है और जल्द ही इस क्षेत्र में तीरंदाजी और पोलो के लिए भी केंद्र खोलना है।